Տեւական ժամանակ է` Արցախի ներքաղաքական իրավիճակը, կարծես թե, ավելի հանգիստ է: Պատճառներից մեկը կարելի է համարել ԼՂՀ գործող նախագահ Բակո Սահակյանի հայտարարությունը, որ 2020 թվականի նախագահական ընտրություններում իր թեկնածությունը չի առաջադրելու: Այս հայտարարությունը որոշ չափով հանգստացրեց Սահակյանի հրաժարականը պահանջողներին: Չնայած դրանից հետո որոշակի խմորումներ եղան եւ Արցախում ստեղծվեցին մի քանի նախաձեռնություններ: